
Vă înaintăm, alăturat, RAPORTUL  asupra proiectului de Lege pentru modificarea art.11 lit.a) din Legea nr.514/2003 privind organizarea și exercitarea profesiei de consilier juridic, trimis cu adresa Plx 329/2022, înregistrată cu nr. 4c-13/499 din 8 iunie 2022.

În raport cu obiectul şi conţinutul său, propunerea legislative face parte din categoria legilor ordinare

  		



PREŞEDINTE,

Laura VICOL

RAPORT 
asupra proiectului de Lege pentru modificarea art.11 lit.a) din Legea nr.514/2003 privind organizarea și exercitarea profesiei de consilier juridic

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină și imunități a fost sesizată spre dezbatere în fond, cu proiectului de Lege pentru modificarea art.11 lit.a) din Legea nr.514/2003 privind organizarea și exercitarea profesiei de consilier juridic, transmisă cu adresa nr. PL-x 329 din 8 iunie 2022, înregistrat sub nr. 4c-13/499 din 8 iunie 2022.
 Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
 Senatul, în calitate de primă cameră sesizată, a adoptat proiectul de lege în data de 30 mai   2022.
 Consiliul Legislativ, prin avizul nr. 400 din 12 aprilie 2022, a avizat favorabil proiectul de lege, cu observații și propuneri. Consiliul Economic și Social, prin avizul nr. 1673 din 22 martie 2022, a avizat favorabil proiectul de lege, cu observații și propuneri.
 Guvernul, prin punctul de vedere transmis   susține adoptarea  proiectul de lege. 
Inițiativa legislativă supusă dezbaterii are ca obiect de reglementare   modificarea art.11 din Legea nr.514/2003, astfel încât exercitarea profesiei de consilier juridic să fie compatibilă şi cu activitatea didactică din învăţământul preuniversitar, în prezent, compatibilitatea exercitării acestei profesii raportându-se numai la activitatea didactică universitară 
În conformitate cu dispozițiile art. 62 din Regulamentul Camerei Deputaţilor, republicat, Comisia juridică, de disciplină și imunități a examinat proiectul de lege în data de 14 februarie 2023.
La lucrările comisiei, deputații au fost prezenți conform listei de prezență.
[bookmark: _GoBack] În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor adoptarea proiectului de Lege pentru modificarea art.11 lit.a) din Legea nr.514/2003 privind organizarea și exercitarea profesiei de consilier juridic.

În raport cu obiectul şi conţinutul său, proiectul de lege face parte din categoria legilor ordinare. 

                   PREŞEDINTE,                          		 SECRETAR,
                    Laura  VICOL                              Ladanyi Laszlo-Zsolt



           



Consilier parlamentar, 
Andrada Armencea

